**Предшколска установа
,,Лептирић'' Лајковац
Број: 1
Датум: 04.01.2023. године
Л а ј к о в а ц**

***УГОВОР О ЈАВНОЈ НАБАВЦИ ДОБАРА***

* **електрична енергија**

**Закључен између уговорних страна:**

**1. Предшколска установа ,,Лептирић'' Лајковац**, ул. Светог Саве бр. 9, 14224 **Лајковац,** матични број 07297092, ПИБ 101342966, тек.рн. 840-223661-94 Република Србија Министарство финансија, Управа за трезор, коју заступа **Мила Лончар Митровић, директор установе (у даљем тексту: Наручилац)**

**и**

**2. ЈП ЕПС Београд, из Београда, ул. Балканска, бр. 13,** матични број 20053658, ПИБ: 103920327, рачун бр. 845-484849-65 код пословне банке Управа за трезор,кога заступа **Радован Станић, извршни директора (у даљем тексту: Испоручилац).**

**Члан 1.**

Уговорне стране констатују:

- да је Наручилац на основу чл. 91. и 52. Закона о јавним набавкама („Службени гласник РС", број 91/2019), на основу Одлуке о спровођењу поступка јавне набавке електричне енергије бр. 1385 од 28.11.2022. године, објавио јавни позив на Порталу јавних набавки, дана 01. децембра 2022. године;

- да је Испоручилац дана 09.12.2022. године, доставио понуду број 18.01-831682/1-22 од 05.12.2022. године, која у потпуности испуњава захтеве Наручиоца из конкурсне документације ;

- да је Наручилац у складу са чланом 146. став 1. Закон о јавним набавкама („Службени гласник РС", број 91/2019) Одлуком о додели уговора број: 1594 од 29.12.2022. године, изабрао Испоручиоца као најповољнијег понуђача за набавку и испоруку добара електричне енергије, по спроведеном отвореном поступку јавне набавке бр. 2/2022.

**Члан 2.**

Предмет овог уговора је потпуно снабдевање електричном енергијом, са балансном одговорношћу, за потребе Наручиоца у складу са конкурсном документацијом и по спецификацији усвојене понуде Испоручиоца бр. 18.01-831682/1-22 од 05.12.2022. године.

**Члан 3.**

Уговорне стране утврђују да јединична цена активне енергије – виша тарифа износи 51,73 динара без ПДВ-а, односно 62,076 динара са ПДВ-ом, јединична цена активне енергије – нижа тарифа износи 32,80 динара без ПДВ-а, односно 39,36 динара са ПДВ-ом, јединична цена активне енергије – једнотарифна поторшња износи \_\_\_/\_\_ динара без ПДВ-а, односно \_\_\_\_/\_\_ динара са ПДВ-ом.

Уговорена вредност за електричну енергију у члану 2. овог уговора једнака је планираним средствима, а изражена без ПДВ-а износи 3.000.000,00 динара, односно 3.600.000,00 динара са урачунатим ПДВ-ом.

Цена је фиксна за уговорени период снабдевања.

Уговорена цена се може мењати само у случају промене тарифних ставова Уредбе о начину и условима одређивања уједначених цена приступа дистрибутивном систему у условима отварања тржишта електричне енергије, за ставке за које су цене у понуди исказане по наведеној Уредби, у случају промене важећег ценовника за приступ систему електричне енерије и у случају промене важећег ценовника и Одлуке о цени приступа систему за дистрибуцију електричне енергије.

Испоручилац ће на основу обрачунских величина за место примопредаје Купца, уз примену ценовника за приступ систему за пренос електричне енергије и ценовника за приступ систему за дистрибуцију електричне енергије достављати фактуре у складу са важећом Одлуком о цени приступа систему за дистрибуцију електричне енергије објављеној у Службеном гласнику Републике Србије, односно у складу са методологијама за одређивање цена објављених у Службеном гласнику Републике Србије.

У цену нису урачунати трошкови услуге приступа и коришћење система за дистрибуцију електричне енерегије, трошкови накнаде за подстицај повлашћених произвођача ПДВ и акциза за утрошену електричну енергију.

**Члан 4.**

Уговорне стране обавезу снабдевања и продаје, односно преузимања и плаћања електричне енергије извршиће према следећем:

Врста продаје: потпуно снабдевање електричном енергијом .

Количина енергије: на основу остварене потрошње Купца.

Место испоруке:обрачунскo мернo местo Купца прикључено на дистрибутивни систем у категорији потрошње на ниском напону и широкој потрошњи у складу са постојећим ознакама ЕД број 0717066679.

Испоручилац се обавезује да врста и ниво квалитета испоручене електричне енегије буде у складу са Правилима о раду преносног система (''Службени гласник РС'', бр. 55/8, 3/12 и 60/2020).

Испоручилац се обавезује да испоручи електричну енергију у складу са Одлуком о усвајању правила о раду тржишта електричне енергије (''Службени гласник РС'', бр. 120/2012 и 120/2014), Правилима о раду преносног система, Правилима о раду дистрибутивног система и Уредбом о условима испоруке електричне енергије, као и другим подзаконским прописима који регулишу испоруку електричне енергије.

Наручилац се обавезује да Испоручиоцу изврши плаћање у року од \_45\_\_ (попуњава Испоручилац) дана, од дана службеног пријема исправне фактуре за испоручене количине електричне енергије, потврђене од стране Испоручиоца.

**Члан 5.**

Испоручилац је дужан да даном потписивања овог уговора поступи у складу са чланом 141. став 5. Закона о енергетици (''Службени гласник РС'' бр. 145/2014, 95/2018 – др. закон и 40/2021), односно да закључи и Наручиоцу доставити:

- Уговор о приступу систему са оператором система за подручја Наручиоца наведена у конкурсној документацији.

**Члан 6.**

Оператор система ће првог дана у месецу који је радни дан за Наручиоца, на местима примопредаје (мерна места) извршити очитавање количине остварене потрошње електричне енергије за претходни месец.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора дистрибутивног система.

На основу документа о очитавању утрошка, Испоручилац издаје Наручиоцу рачун за испоручену електричну енергију, који садржи исказану цену електричне енергије, обрачунски период, као и накнаде прописане законом, порезе и остале обавезе и информације из члана 144. Закона о енергетици.

**Члан 7.**

Испоручилац се обавезује да приликом закључења Уговора преда Наручиоцу бланко сопствену меницу и менично овлашћење за **испуњење уговорних обавеза**, у корист Наручиоца, у износу од 10% од укупне вредности уговора без ПДВ-а, која треба да буде са клаузулом „без протеста”, роком доспећа „по виђењу” и роком важења 10 (десет) дана дужим од уговореног рока за испоруку добара.

Испоручилац је дужан да уз меницу и менично овлашћење из претходног става достави и захтев за регистрацију менице оверен од банке у складу са Одлуком о ближим условима, садржини и начину вођења регистра меница и овлашћења („Службени гласник РС“, бр. 56/2011, 80/2015, 76/2016, 82/2017 и 14/2020) заједно са доказом о упису у Регистар меница и овлашћења НБС.

**Члан 8.**

Наручилац/Крајњи купац се обавезује да на дан закључења Уговора, преда Понуђачу/Испоручиоцу, као инструмент обезбеђења плаћања 4 (четири) бланко менице са клаузулом „без протеста“ и пратећу документацију:

* + Менично овлашћење (број меничних овлашћења је исти као број меница)
	+ Оригинал Захтева за регистрацију/брисање меница;
	+ Копију овереног картона депонованих потписа меничног дужника за располагање средствима Крајњег купца оверену од стране банке да је верна оригиналу;
	+ ОП образац (потврда о лицу које је овлашћено за заступање правног лица меничног дужника и које је као такво уписано у регистар надлежног органа).

Уколико меница није потписана од стране законског заступника који је истовремено и лице које се налази на картону депонованих потписа, неопходан документ је и посебно пуномоћје законског заступника за преузимање меничне обавезе за лице –потписника менице.

Понуђач/Испоручилац може, без претходног упозорења Наручиоца/Крајњег купца, активирати меницу и наплатити износ доспелог и неизмиреног дуга.

Наручилац/Крајњи купац је дужан да у случају активирања менице у складу са ставом 3. овог члана, на захтев Понуђача/Испоручиоца преда нову бланко меницу, у року од 30 дана од дана пријема захтева, при чему се нова меница предаје са својствима прописаним у ставу 1. овог члана. У супротном Понуђач/Испоручилац има право да раскине Уговор.

**Члан 9.**

Након закључења уговора Наручилац може повећати обим набавке због битних елемената - повећање количине електричне енергије из објективних разлога. Објективни разлог је већа потрошња електричне енергије у току грејне сезоне.

**Члан 10.**

Испоручилац је дужан да обавезе које произилазе из овог уговора извршава у складу са овим уговором.

Уколико Испоручилац не изврши обавезе према одредбама овог уговора, Наручилац ће уновчити средство финансијског обезбеђења поднето од стране Испоручиоца на име доброг извршења уговорних обавеза.

**Члан 11.**

Свака од уговорних страна може тражити раскид уговора у случају када друга страна не испуњава или неблаговремено испуњава своје уговором преузете обавезе.

Отказни рок износи 30 (тридесет) дана и почиње да тече од дана пријема писаног обавештења о раскиду уговора.

**Члан 12.**

За све што није регулисано овим уговором, примењиваће се одредбе Закона о облигационим односима, Закона о енергетици и подзаконских прописа којима се регулише рад енергетских субјеката, енергетске делатности и функционисања тржишта електричне енергије у Републици Србији.

**Члан 13.**

Сва спорна питања у тумачењу и примени овог уговора, уговорне стране ће решавати споразумно.

У случају спора уговорне стране уговарају надлежност Привредног суда у Ваљеву.

**Члан 14.**

Овај уговор ступа на снагу након потписивања, а важи од 01.01.2023. године до 31.12.2023. године или до утрошка расположивих средстава, у зависности од тога шта пре наступи.

**Члан 15.**

Овај уговор је сачињен у 6 (шест) истоветних примерака, од којих Наручилац задржава 4 (четири) примерка, а Испоручилац 2 (два) примерка.

 **ИСПОРУЧИЛАЦ НАРУЧИЛАЦ**

**ЈП ,,Електропривреда Србије'' Предшколска установа**

 **Београд ,,Лептирић'' Лајковац**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Радован Станић, извршни директор Мила Лончар Митровић, директор**

****